Schlosár, Rastislav, poslanec NR SR (2021-05-10):
Vážené panie poslankyne, vážení páni poslanci, vážený pán predsedajúci, možno budem opakovať mnohé z toho, čo povedali moji predrečníci, no napriek tomu som presvedčený, že je potrebné, aby zas a znova zaznelo to, prečo musí ministerka spravodlivosti Mária Kolíková odstúpiť a prečo by nemala byť nielen ministerkou, ale ani len štátnou tajomníčkou či obyčajnou radovou zamestnankyňou na tomto ministerstve. Na prvom mieste je to reforma, ja by som skôr povedal deforma spravodlivosti a súdnictva, ktorá sa deje alebo plánuje naoko pod zámienkou boja proti všadeprítomnej korupcii, no v skutočnosti pri nej nejde o nič iné, ako o mocenské ovládnutie justície a o dosadenie vlastných ľudí na kľúčové pozície na Slovensku, jednoducho totálne ovládnutie nášho štátu. Namiesto odpolitizovania spravodlivosti ste sa vydali opačnou cestou politizácie, cestou toho, čo ste za minulej vlády sami kritizovali. Začalo to tým, že ste zmenili spôsob voľby špeciálneho prokurátora, vďaka čomu ste si mohli tento rok dosadiť na post špeciálneho prokurátora človeka, ktorý nikdy nebol ani len radovým prokurátorom, ktorý nemá ani len čistý register trestov, pretože bol právoplatne odsúdený za usmrtenie dôchodcu na prechode pre chodcov a je ešte stále v podmienke, vášho človeka Daniela Lipšica. Dlhoročného politika, ktorý bol v čase kauzy Gorila ministrom spravodlivosti a sedel v jednej vláde s jedným z údajných hlavných aktérov tejto kauzy, bývalým Dzurindovým ministrom hospodárstva, Jirkom Malchárkom. Človeka, ktorému robil poradcu súčasný minister Krajniak, podľa spisu Gorila jeden z piatich rozhodujúcich hlasov Penty vo Fonde národného majetku, a to opakujem, všetko, dámy a páni, cez čisto účelovú zmenu zákona. Pokračovali ste tým, že ste zaviedli nový trestný čin ohýbania práva, ktorý je formulovaný natoľko vágne a neurčito, že umožňuje trestne stíhať a šikanovať prakticky akéhokoľvek sudcu. Akéhokoľvek pre vás nepohodlného sudcu, ktorého sa potrebujete zbaviť, pretože nerozhoduje podľa vašich predstáv, pretože nekoná na vašu politickú objednávku. Jednoducho od zavedenia tohto trestného činu ste všetkých sudcov postavili pod obrovský tlak rozhodovať tak, aby to vyhovovalo vašim záujmom, inak ich obviníte z toho, že svojvoľne uplatňujú právo. Fakticky ste teda zrušili rozhodovaciu imunitu sudcov, ktorá je jedným z kľúčových pilierov nezávislého súdnictva. Právom preto tento váš krok mnohí sudcovia označili za postupnú eróziu demokracie a plurality smerom k totalite. Do toho ste si vymysleli tzv. reformu súdnej mapy a vytvorenie Najvyššieho správneho súdu, čo nás práve teraz v čase enormného nárastu zadlženia a rozvratu našej ekonomiky bude stáť podľa odhadov 345 mil. eur. Reformu, ktorá nie je len nákladná, ale predovšetkým zbytočná, pretože nijako nerieši preťaženosť sudcov a súdov a s tým spojené prieťahy v súdnom konaní a ani toľko omieľanú korupciu, pretože tá nespočíva v tom, koľko máme súdov, ani v tom, kde sú umiestnené a ako sú špecializované. Reformu, v ktorej nejde o nič iné, ako dosadenie vašich ľudí na post predsedov a podpredsedov novovytvorených súdov, resp. súdov s novými obvodmi, a zbavenie sa tých starých, pre vás nepohodlných. Reformu, ktorú pre tieto a mnohé iné dôvody odmietlo v najväčšej podpisovej akcii v histórii slovenského súdnictva rekordných 320 sudcov z celého Slovenska. No váš problém, pani ministerka, je ešte jeden. A to ten, že nielenže likvidujete spravodlivosť na Slovensku, ale ešte aj podporujete z peňazí daňových poplatníkov, teda z peňazí nás všetkých slovenských občanov, mimovládky, ktoré cieľavedome rozkladajú našu spoločnosť, náš národ a náš štát. Mimovládky, ktoré otvorene presadzujú zvrhlú a odpornú LGBT agendu, mimovládky, ktoré by tu najradšej vítali nebezpečných migrantov s otvorenou náručou, mimovládky, ktoré svojou propagandou sa podieľajú na vraždení tisícov detí v interrupciách. Tie všetky majú vašu podporu za naše peniaze. To, že vy ste osobne liberálka, pani ministerka, to, že vám neprekážajú sexuálne úchylky a devianti, ktorí volajú po ich spoločenskom uznaní, to je váš problém. To, že nemáte problém s genocídou národa v interrupciách, s imigrantmi, to je takisto vaša vec. Ale robte si to zo svojho vlastného vrecka alebo z vrecka vašich liberálnych kolegov a nezaťahujte do týchto vašich liberálnych svinstiev celé Slovensko a všetkých jeho občanov. Poďme si to teraz rozobrať na drobné. 770-tisíc eur ste schválili na dotácie pre mimovládne organizácie v roku 2021 vraj na podporu ľudských práv. Tak sa poďme pozrieť na tie projekty, na tie mimovládky a na tie ľudské práva, ktoré ste podporili. 25-tisíc eur ste schválili pre projekt Teplá vlna, tzv. podcast o živote LGBT ľudí. Preložené do slovenčiny, pre rozprávanie a diskusiu o živote sexuálnych deviantov. Z týchto tzv. podcastov sa dozvieme naozaj „užitočné veci“ pre náš štát aj občanov. Napríklad ako sa z vydatej matky troch detí stala lesba alebo ako sa dvaja muži zo Slovenska zosobášili v Luxembursku, pretože Slovenská republika neuznáva manželstvá homosexuálov, alebo akoby sa mali správať rodičia k deťom, keď im povedia, že sú transsexuáli, a tiež sa z nich dozvieme aj o živote, citujem: „teplého aktivistu Martina Macka, riaditeľa Iniciatívy Inakosť“. To je naozaj neuveriteľné, presne toto si, sa ale podľa vás týka občanov Slovenskej republiky, toto ich podľa vás zaujíma, život teplého aktivistu Martina Macka. A práve toto združenie známe organizovaním provokačných exhibicionistických pochodov, tzv. Dúhových PRIDOV, teda Iniciatíva Inakosť dostala od vášho ministerstva, pani Kolíková, ďalších 37-tisíc eur. A na ozrejmenie, o aké združenie ide, tak si stačí otvoriť ich webovú stránku, kde sa jej tvorcovia sťažujú, že, citujem, „Slovensko je jednou z posledných šiestich krajín Európskej únie, ktoré vôbec neuznávajú rodiny párov rovnakého pohlavia“. A nájdeme tam aj otvorený list poslanca Národnej rady, kde ich toto LGBT združenie vyzýva, aby nehlasovali za novelu ústavy z dielne Ľudovej strany Naše Slovensko, podľa ktorej môže byť otcom len muž a matkou len žena. A aby toho nebolo málo, tak 38-tisíc eur ste schválili na financovanie projektu slniečkarskej mimovládky s príznačným názvom Centrum Slniečko, a to rozvoj programu Kozmo, v rámci ktorého sa deti v školách a na materských školách majú učiť, ako prijímať inakosť, čo v terminológii liberálov pri preklade pre normálnych ľudí znamená najmä iné sexuálne orientácie, a teda možno povedať, že tento váš financovaný program má naše deti učiť, ako prijímať sexuálnu úchylnosť a zvrhlosť. Vám ale nestačí, že podporujete deviácie, vy podporujete aj kultúru smrti. Organizácii, ktorá je všeobecne známa svojou dlhoročnou podporou zachovania súčasnej interrupčnej legislatívy, ktorá prináša ročne smrť tisícom nevinných slovenských detí, občianskemu združeniu Možnosť voľby ste odklepli dotáciu 26-tisíc eur. Presne tak, ako žiadali. V tejto súvislosti ma napadá len jediné, panie poslankyne, páni poslanci z vládnej koalície, ktorí sa netajíte svojím konzervativizmom a ktorí otvorene voláte po zmene súčasnej legislatívy v oblasti umelých potratov, neprekáža vám, že ste vo vláde s takouto ministerkou? Neprekáža vám, že aj z vašich peňazí dotuje ultraliberálne potratové organizácie? Chcete napriek tomu všetkému podržať vo funkcii takúto ministerku? A, pani ministerka, neboli by ste to vy liberáli, keby ste finančne nepodporili aj mimovládky presadzujúce multikulturalizmus. Napríklad Nadáciu Milana Šimečku, ktorej ste dali 10-tisíc eur a ešte vyššou sumou ste podporili medzinárodnú organizáciu pre migráciu, ktorej ste dali rovno 30-tisíc eur. Táto organizácia pritom sama o sebe tvrdí, že podporuje migráciu, ktorá podľa nej prináša prospech všetkým, a preto poskytuje služby, poradenstvo a pomoc vládam aj migrantom. Chváli sa tým, že za posledných 15 rokov už pomohla už 53-tisíc cudzincom okrem iného aj tým, že im radí, ako získať na Slovensku prácu, rodinné dávky či povolenie na pobyt. No, čo k tomu dodať? Vážení občania Slovenskej republiky, ktorí toto počúvate, ak vám jedného dňa znásilní a zavraždí vašu ženu, matku alebo dcéru horda migrantov, potom si možno spomeniete na to, kto bol ten, čo im pomáhal usadiť sa v našom štáte a odkiaľ na to bral peniaze. Potom zažijete, o čom je tá migrácia, ktorá prináša prospech všetkým, financovaná ministerkou Kolíkovou z vašich peňazí. Zhrnuté a podčiarknuté, devianti, potratári, feministky, slniečkari, multi-kulti šialenci, tí všetci sú štedro dotovaní z peňazí všetkých Slovákov vďaka vám, pani ministerka. Keď už pre nič iné, tak minimálne pre toto si nezaslúžite sedieť v kresle ministerky spravodlivosti.